**Study in Greece Virtual Fair 2023**

[**https://studyingreece.edu.gr/events/sig-virtual-fair-2023/**](https://studyingreece.edu.gr/events/sig-virtual-fair-2023/)

**Δελτίο Τύπου**

Την Τρίτη 9 και Τετάρτη 10 Μαΐου πραγματοποιήθηκε η διαδικτυακή έκθεση του **Study in Greece: *Study in Greece Virtual Fair 2023***. Η έκθεση ήταν αφιερωμένη στα διεθνή προγράμματα σπουδών –προπτυχιακών και μεταπτυχιακών– των ελληνικών δημόσιων πανεπιστημίων. Στην εκδήλωση συμμετείχαν περισσότερες/οι από **80 εκπρόσωποι** διαφόρων τμημάτων από το σύνολο των **Ελληνικών Πανεπιστημίων**, οι οποίες/οι είχαν τη δυνατότητα να παρουσιάσουν τα τμήματα και τα προγράμματα σπουδών τους καθώς επίσης και να αλληλεπιδράσουν με τους διεθνείς επισκέπτες που παρακολουθούσαν τις παρουσιάσεις. Η διαδικτυακή έκθεση είχε πάνω από **800 εγγεγραμμένους**, οι περισσότεροι εκ των οποίων συμμετείχαν στην εκδήλωση.

Πέραν των χωρών με τις οποίες η Ελλάδα διατηρεί, παραδοσιακά, ισχυρούς ακαδημαϊκούς δεσμούς, όπως οι ΗΠΑ και τα κράτη της ΕΕ, η έκθεση προσέλκυσε ενδιαφερόμενους και από άλλα μέρη όπως η **Ινδία**, η **Μέση** **Ανατολή** και η **Αίγυπτος**, χάρη στην καθοριστική συμβολή των ελληνικών διπλωματικών αποστολών που προώθησαν την έκθεση στις περιοχές αυτές. Το ολοένα και αυξανόμενο διεθνές ενδιαφέρον για την ελληνική τριτοβάθμια εκπαίδευση και η διασπορά του σε διάφορες γεωγραφικές περιοχές της υφηλίου φανερώνει τη δυναμική της διεθνοποίησης των Ελληνικών Πανεπιστημίων και τις προοπτικές που αναδύονται για τη χώρα μας στους νευραλγικούς τομείς της εκπαίδευσης και της έρευνας σε ένα μεταβαλλόμενο παγκόσμιο περιβάλλον προκλήσεων κι ευκαιριών.

Η Study in Greece ευχαριστεί θερμά όλες/όλους τις συμμετέχουσες/ συμμετέχοντες τόσο για την άψογη συνεργασία κατά την προετοιμασία και κατά τη διάρκεια της έκθεσης όσο και για την υψηλή ποιότητα των παρουσιάσεών τους που αντανακλά το υψηλό επίπεδο των ίδιων των προγραμμάτων σπουδών των ελληνικών πανεπιστημίων, αλλά και για την εμπιστοσύνη με την οποία περιβάλλουν τη Study in Greece και τις προσπάθειές της για την υποστήριξη της διεθνοποίησης της Ανώτατης Εκπαίδευσης.

Η διοργάνωση αυτή έρχεται να προστεθεί σε μια σειρά από επιτυχημένες δράσεις εξωστρέφειας, οι οποίες θα συνεχιστούν και θα ενταθούν στο μέλλον.